मिट्टी डालकर गड्ढों को भरवाया
सायला| कस्बेके कृषि मंडी के आगे सड़क पर गंदे पानी के भराव के कारण हुए गड्ढों को ग्राम पंचायत की ओर से बुधवार को झिकरा डालकर भरवाया गया। जानकारी के अनुसार सार्वजनिक निर्माण विभाग की ओर से निर्मित डामर सड़क पर लंबे समय से गंदे पानी के भराव के कारण जगह-जगह बड़े गड्ढे हो गए थे। जिसे वाहन चालकों को आवागमन में परेशानी होती थी तथा रात के समय कई दुपहिया वाहन चालक गड्ढों में गिरकर चोटिल हो चुके हैं। मंगलवार शाम को भी गड्ढे में गिरने से एक जैविक खाद से भरी ट्रैक्टर ट्राली का हुक टूट गया तथा ट्रॉली पलट गई। गनीमत रही कि हादसे में किसी को चोट नहीं लगी तथा बड़ा हादसा होते टल गया। घटना की सूचना मिलते ही सायला सरपंच सुरेश राजपुरोहित मौके पर पहुंचे तथा बुधवार अल सवेरे झिकरा मंगवाकर गड्ढों को भरवाया। इस दौरान सफाई निरीक्षक पुखराज वैष्णव, जुठाराम घांची, करणसिंह सोढ़ा, मोहन मेघवाल सहित ग्रामीण मौजूद थे।
hin_Deva hin_Deva